Baju kurung

Baju kurung (Jawi: باجو كوروڠ) panèka kalambhi adhât masyarakat Melayu è Indonesia"Baju Kurung Basiba". Kemendikbud. Èarsipaghi ḍâri vèrsi aslina tangghâl 17 januari 2022. Èaksès tangghâl 23 November 2025. bân Malaysia. Baju kurung serrèng èasosiasi kalabân bâbinè'. Bâbâtegghâ baju kurung panèka sosonan sè lorghâ è lobâng lengngen, tabu', tor dâdâ. È bâkto èangghuy, bâgiyân palèng bâbâ baju kurung padâ kalabân pangkal pokang, tapè ghâbây mas'alah sè rang-rang bâdâ sè lanjhâng kantos padâ bân to'ot. Baju kurung ta' èpasangè kancèng, tapè para' padâ'âh sareng t-shirt, maskè ghâpanèka, baju kurung bâdâ jhughân sè andi' kancèng sè bâdâ 3 bhâris ra-kèra. Baju kurung ta' andi' kerah. bhân-sabbhân konco'na èberri' rènda. Pan-bârâmpan bâgiyânna serrèng èberri' hiasan sulaman abârna bek emmas.

È awwâlla, baju kurung biyasah èangghuy ghâbây upacara kebesaran Melayu sareng bâbinè' è karaton, èangghuy areng-sareng kaèn songkèt ghâbây èdhâddhiyaghi sarongnga, parhiasân emmas, tor tas kèni' otabâ keppay. Polana mayoritas masyarakat Melayu aghâmana Islam, bânnya' bâbinè' sè ngangghuy baju kurung jhughân èsandhingi kodung, bân bâdâ jhughân sè ta' ngangghuy kodung. Samangkèn, baju kurung bânnya' èangghuy sareng masyarakat biyasah, èghuna'aghi na'-kana' ngajhi, otabâ bu'-embu' ka pasar, ta' kalabân ngangghuy parhiasân sè mèwah.

Awwâlla, kombinasi baju adhât kurung bân kaèn songkèt mènangka sarongnga èangghuy sareng bâbinè' teppa'na upacara kebesaran è karaton. Tapè, ngèrèngè jhâman, masyarakat biyasah jhughân molaè ngangghuy baju kurung, saè na'-kana' bân dhibâsa, ghâbây bânnya' macemma kagiadhân."Mengenal Baju Adat Kesultanan Deli, Busana Jokowi di Upacara Harlah Pancasila". detiksumut. 2023-06-01. Èaksès tangghâl  2023-10-02.

 Bâbâtek 
Baju kurung tradisional abentu' lorghâ, lengngen lanjhâng, tor apesak bân lèbâr è bun bâbâ. Baju kurung sè ghâbây bâbinè' èangghuy kalabân kaèn sarong atalè "ombak mengalun". Baju kurung lalakè' èangghuy kalabân calana è lowarra, tor kaèn samping.

 Bhidhâna 
Baju kurung saongghuna èangghuy sareng lalakè' bân bâbinè'. Tapè, samangkèn èhubungaghi kalabân ghun èangghuy bâbinè'. È Malaysia, baju kurung ghâbây lalakè' èkennal kalabân sebbhudhân "baju Melayu". È Indonesia, baju kurung ghâbây lalakè' èsebbhut "teluk belanga". Baju kurung lalakè' eangghuy kalabân calana bân kaèn samping.

Bhidhâna baju kurung bâbinè' bân lalakè' mètorot buku "Pakaian Patut Melayu":

 Baju kurung bâbinè' kantos bâbâna to'ot, kalabân alas lè'èr sè ta' lèbâr bân ta' andi' kantong.
 Baju kurung lalakè' kantos bâbâna bângkong, kalabân alas lè'èr lèbâr, èlengkabbhi duwâ' kantong.
 Baju kurung lalakè' panèka calana (è lowar) bân kaèn samping, tor baju kurung bâbinè''' panèka kaèn sarong ètalè'è ombak mengalun''.
 Baju kurung lalakè' andi' alas lè'èr lèbâr, tapè sè bâbinè' alas lè'èrra ta' lèbâr.Sumitro, Fria. "Mengenal Baju Adat Kesultanan Deli, Busana Jokowi di Upacara Harlah Pancasila". detiksumut. Èaksès tangghâl 2023-11-11.

 Sombher-sombher